АЛКЕЙ

ДА ПИЕМ В ЗДРАЧА…

Превод от старогръцки: Борислав Георгиев, 1970

chitanka.info

Да пием в здрача… И защо

да чакаме да се запалят лампите?

Остана малко от деня.

Големите и многоцветни чаши донеси,

любима… Дионис[1],

синът на Зевс и на Семела[2],

е дал на хората вино,

за да забравят.

Ти чашите ни напълни догоре,

смеси виното със вода

и нека чаша чашата

да следва.

[1] Дионис — син на Зевс и Семела, роден от нея преждевременно и според преданието доизносен в бедрото на баща си. Бог на виното, виноделието и производителните сили на природата, на поетическото вдъхновение, на театралното изкуство и на веселите народни сборища. ↑

[2] Семела — тиванска принцеса, дъщеря на цар Кадъм, майка на Дионис от Зевс. ↑

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги